Muutettu ehdotus Euroopan parlamentin ja neuvoston asetukseksi (EY) ympäristöalan rahoitusvälineestä (Life) /* KOM/99/0305 lopull. - COD 98/0336 */



Virallinen lehti nro C 274 E , 26/09/2000 s. 0116 - 0132



Muutettu ehdotus EUROOPAN PARLAMENTIN JA NEUVOSTON ASETUKSEKSI (EY) ympäristöalan rahoitusvälineestä (Life) (komission EY:n perustamissopimuksen 250 artiklan 2 nojalla esittämä) PERUSTELUT EY:n perustamissopimuksen 250 artiklan 2 kohdan nojalla komissio antaa muutetun ehdotuksen neuvoston asetukseksi ympäristöalan rahoitusvälineestä (Life). Muutetussa ehdotuksessa otetaan huomioon useita tarkistuksia, joita Euroopan parlamentti ehdotti täysistunnossaan huhtikuussa 1999. Komission hyväksymät tarkistukset Komissio hyväksyy kokonaisuudessaan tarkistukset 3, 4, 5, 6, 7, 8, 9, 10, 11, 13, 21, 23, 24, 26, 27, 29, 30 ja 43, jotka selventävät tai edistävät komission ehdotuksen periaatteita. Komissio hyväksyy osittain tai periaatteessa tarkistukset 1, 2, 15, 16, 17, 18, 20, 22, 25, 28, 34, 35, 38 ja 44. Näistä tarkistuksista esitetään seuraavat huomiot: Tarkistuksen 1 ensimmäisessä osassa (muutetun johdanto-osan kappaleen alusta ympäristölainsäädännön ajan tasalle saattamista koskevaan kohtaan saakka) lisätään Life-asetuksen yleistavoitteisiin kestävän kehityksen käsite. Muutos parantaa komission ehdotusta, ja se voidaan näin ollen hyväksyä. Komissio ei hyväksy tarkistuksen 1 toista osaa (ilmaisusta "tähän rahoitusvälineeseen" muutetun johdanto-osan kappaleen loppuun saakka), jossa lisätään ensimmäiseen johdanto-osan kappaleeseen huomio Life-rahoitusvälineen rahoitusmäärärahojen riittävyydestä. Komissio hyväksyy periaatteessa tarkistuksen 2, jossa lisätään uusi johdanto-osan kappale. Uuden johdanto-osan kappaleen avulla pyritään estämään se, että Life-rahoitusvälineen soveltamisala rajattaisiin yhteisön muiden rahoitusvälineiden ulkopuolelle jäävään alaan. Komissio hyväksyy periaatteessa tarkistukset 15, 16 (ensimmäinen osa, jolla muutetaan 2 artiklan a kohtaa) ja 20, joissa lisätään viittaus kestävään kehitykseen Life-rahoitusvälineen yleistavoitetta käsittelevään kohtaan, yleisien valintaperusteiden ensimmäiseen kohtaan sekä Life-Ympäristö-välineen erityistavoitteiden ensimmäiseen kohtaan. Teksti olisi muotoiltava niin, että kestävä kehitys esitetään politiikan tavoitteena eikä mahdollisena politiikkojen yhdentämisen aiheena. Tarkistuksen 16 toisessa osassa lisätään neljäs yleinen edellytys, jonka mukaisesti toimien on edistettävä tietojen hallintaa, jotta tulosten levittämistä ja siirtoa voitaisiin parantaa. Tarkistus voidaan periaatteessa hyväksyä, mutta se koskee pääasiassa liitännäistoimia, joihin yleisiä edellytyksiä ei sovelleta. Tarkistuksesta olisi näin ollen muotoiltava liitännäistoimiin liittyvä johdanto-osan kappale. Tarkistuksissa 17, 22, 28 esitetään, että etusija voitaisiin mahdollisesti antaa liitännäistoimiin liittyville hankkeille, joilla voidaan edistää rajatylittävää, maidenvälistä ja alueellista yhteistyötä. Tällaista etusija-asemaa ei voitane soveltaa liitännäistoimiin, vaan sitä olisi sovellettava valittuihin hankkeisiin. Nämä tarkistukset voidaan näin ollen hyväksyä periaatteessa. Niiden perusteella voidaan muuttaa 2 artiklan 3 luetelmakohdassa mainittua tärkeysjärjestystä. Tarkistuksen 18 ensimmäisessä osassa (lisätään sanat "ja 3" 3 artiklan 5 kohdan johdantolauseeseen) lisätään viittaus 2 artiklan 3 kohtaan, joka koskee Life-Luonto-rahoitusvälineen valintaperusteita. Tämä tarkistus voidaan hyväksyä. Komissio ei hyväksy tarkistuksen 18 toista osaa, jossa poistetaan rajoitus, jonka mukaan Life-Luonto-hankkeita toteutetaan jäsenvaltioissa ainoastaan niiden Euroopassa olevalla alueella. Life-Luonto-rahoitusvälineen tavoitteena on edistää neuvoston direktiivien 79/409/ETY and 92/43/ETY täytäntöönpanoa. Näiden direktiivien soveltamisalaan kuuluvat ainoastaan jäsenvaltioiden Euroopassa olevat alueet. Tarkistus 25 voidaan hyväksyä periaatteessa. Kuten tarkistuksessa 8 on mainittu, Life-hankkeilla voidaan edistää kestävään kehitykseen liittyviä sosiaalis-taloudellisia toimia ja tukea näin työpaikkojen luomista. Viittaus työpaikkojen luomiseen olisi näin ollen lisättävä 4 artiklan 6 kohdan g alakohtaan 4 artiklan 6 kohdan b alakohdan sijasta. Myös viittauksen muotoilua olisi muutettava. Tarkistuksessa 34 lisätään viittaus liitännäistoimenpiteisiin kappaleessa, jossa todetaan, että Life-rahoitusvälineen talousarviosta päättää budjettivallan käyttäjä. Tämä voidaan hyväksyä periaatteessa mutta muotoilu on harhaanjohtava. Liitännäistoimien rahoittamiseen varattua prosentuaalista osuutta Life-rahoitusvälineen vuotuisessa talousarviossa ei pitäisi voida muuttaa. Tarkistuksen 35 ensimmäisessä osassa esitetään, että rahoituksen saajan on toimitettava vuosikertomus sovittuna ajankohtana. Tätä ei voida hyväksyä, koska asetusehdotuksessa velvoitetaan jo rahoituksen saajat laatimaan kertomuksia säännöllisesti. Näiden kertomusten laatimistiheydestä voidaan sopia tehokkaammin yhteisön yksittäisillä päätöksillä, joissa määritellään kunkin yksittäisen hankkeen taloudelliset ja hallinnolliset edellytykset Life-rahoitustuen saamiseksi. Tarkistuksen 35 toisessa osassa esitetään, että osoittimien määritelmää laajennettaisiin niin, että niillä voidaan mitata myös hallinnon toimivuutta ja mahdollisia ongelmia komission yksittäisissä päätöksissä. Tarkistus voidaan hyväksyä periaatteessa, mutta se pitäisi muotoilla tarkemmin. Tarkistus 38 hyväksytään osittain. Arviointikertomuksen tavoitteiden kannalta on hyväksyttävää ja johdonmukaista, että kertomuksen aiheisiin lisätään "ympäristöpolitiikan kehittämiseen tarkoitettu tuki". Uutta alakohtaa b ja muita muutoksia 12 artiklan 1 kohdan rakenteeseen ei voida hyväksyä, koska ne rajoittavat komission aloiteoikeutta jatkettaessa toimintaa Life-rahoitusvälineen kolmannen vaiheen jälkeen. Lisäksi hyväksytään tarkistuksen kolmas osa, jossa esitetään, että Euroopan parlamentti osallistuu Life-rahoitusvälineen neljättä vaihetta koskevaan päätöksentekomenettelyyn. Tarkistus 44 hyväksytään osittain. Ehdotuksen 4 artiklan 1 kohdan a alakohtaan tehty lisäys "ympäristöä säästävien tuotteiden kierrätys, hävittäminen ja kehittäminen" voidaan hyväksyä hieman eri tavoin muotoiltuna. "Puhtaan teknologian" lisääminen ei ole hyväksyttävää, koska se sisältyy jo saman artiklan toiseen luetelmakohtaan. Tämä muotoilu on myös johdonmukaisempi kuin ehdotettu. Tarkistukset, joita komissio ei hyväksy Komissio ei hyväksy tarkistuksia 12, 14, 19, 31, 32, 36, 37, 39, 40, 41, 45 ja 46. Näistä tarkistuksista esitetään seuraavat huomiot: Tarkistuksessa 12 korostetaan tarvetta lisätä määrärahoja Life-rahoitusvälineeseen osallistuvien Keski- ja Itä-Euroopan osalta. Tätä ei voida hyväksyä, koska tämä kohta koskee kaikkia välineitä, joiden toimintaan jäsenyyttä hakeneet maat voivat osallistua. Asiaa voidaan käsitellä ainoastaan assosiaatiosopimuksissa. Tarkistuksessa 14 esitetään huomio Euroopan biologisen monimuotoisuuden vähenemisestä. Tällä huomiolla ei ole suoranaista yhteyttä Life-rahoitusvälineeseen. Näin ollen tätä tarkistusta ei voida ottaa huomioon asetusehdotuksessa. Tarkistuksessa 19 esitetään, että mikäli hankkeita ei rahoiteta Life-Luonto-rahoitusvälineellä, ne lähetetään komission toimesta muihin yhteisön rahastoihin. Komission edellytetään myös raportoivan vuosittain hankkeista, joita ei ole rahoitettu. Komissio ei hyväksy tätä tarkistusta, joka on ristiriidassa yhteisön rahoitustuen yleisten hakumenettelyjen kanssa ja joka edellyttäisi enemmän henkilöresursseja kuin mitä tällä hetkellä on käytettävissä. Komissio ei hyväksy tarkistuksia 31 ja 32, jotka lisäisivät hallinnollisia tehtäviä ja edellyttäisivät enemmän henkilöresursseja kuin tällä hetkellä on käytettävissä. Tarkistuksen 31 tavoitteeseen päästään 12 artiklassa tarkoitettujen arviointikertomusten avulla, eikä rakennerahastoja ja koheesiorahastoa tarvita rahoittamaan suunniteltuja laajamittaisia toimia. Tämä ei ole edes mahdollista Life-asetuksen yhteydessä. Tarkistuksen 32 osalta voidaan todeta, että Life-hankkeita koskeva tietokanta on jo Internetissä. Komissio on samaa mieltä siitä, että on tarpeen yhteensovittaa nykyisiä uutta luovia hankkeita koskevia tietokantoja. Komissio ei kuitenkaan pysty sitoutumaan Life-asetuksen yhteydessä luomaan kaikki hankkeet kattavaa tietokantaa, koska sillä ei ole käytössään tarvittavia resursseja. Komissio ei hyväksy tarkistusta 36, jossa esitetään, että maksujen takaisin saamista koskevat yksityiskohtaiset säännöt hyväksytään erityisen menettelyn mukaisesti. Mikäli tällaisia sääntöjä tarkastellaan uudelleen varainhoitoasetuksen mukaisesti, komissio noudattaa asianmukaista menettelyä. Tarkistuksessa 37 pyritään muuttamaan Life-komitean perussäännöt. Tätä ei voida hyväksyä, koska muutos ei ole yhdenmukainen vielä voimassa olevan päätöksen 87/373/ETY kanssa. Tarkistuksissa 39-41 pyritään laajentamaan Life-Luonto-rahoitusvälineen ja Life-Ympäristö-rahoitusvälineen soveltamisalaa niin, että Life-Luonto-rahoitusvälineen soveltamisalaan kuuluisi myös maaperän kunnostus ja maankäytön kehittäminen ja että Life-Ympäristö-rahoitusvälineen soveltamisalaan kuuluisi myös vesitalous ja ilman pilaantumisen vähentäminen. Näitä tarkistuksia ei voida hyväksyä, koska kyseessä olevat teemat kuuluvat jo osittain ehdotettuihin painopistealoihin ja koska nämä lisäykset heikentäisivät ehdotettua Life-rahoitusvälineen soveltamisalan keskittämistä. Tarkistuksessa 45 pyritään muuttamaan Life-Ympäristö-rahoitusvälineen esittelyhankkeisiin liittyvää kestävää kehitystä koskevan g perusteen muotoilua. Ehdotettu muotoilu ei kuitenkaan vaikuta yhtä selkeätä kuin komission ehdotuksen muotoilu. Tarkistusta ei näin ollen hyväksytä. Tarkistuksessa 46 lisätään asetuksen tekstiin viitemäärä, joka ei voida hyväksyä, koska se rajoittaa komission ehdotuksen valtaa talousarvion osalta sekä budjettiviranomaisen valtaa. Muutetussa ehdotuksessa poistetut tekstiosat on yliviivattu ja lisätyt osat lihavoitu ja alleviivattu. Muutettu ehdotus EUROOPAN PARLAMENTIN JA NEUVOSTON ASETUKSEKSI (EY) ympäristöalan rahoitusvälineestä (Life) EUROOPAN PARLAMENTTI JA EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 175 artiklan 1 kohdan, ottaa huomioon komission ehdotuksen [1], [1] EYVL C 15, 20.1.1999, s. 4. ottaa huomioon talous- ja sosiaalikomitean lausunnon [2], [2] EYVL C ottaa huomioon alueiden komitean lausunnon [3], [3] EYVL C antaa säädöksen perustamissopimuksen 251 artiklassa määrättyä menettelyä , sekä katsoo, että (1) on tarpeen perustaa ympäristöalan rahoitusväline, jolla voidaan edistää kestävää kehitystä yhteisössä ja yhteisön ympäristöpolitiikan kehitystä ottaen erityisesti huomioon ympäristöpolitiikan sisällyttäminen muihin politiikkoihin sekä ympäristölainsäädännön täytäntöönpano ja ajantasaistaminen, (2) ympäristöalan rahoitusvälineen (Life) perustamisesta 21 päivänä toukokuuta 1992 annettua asetusta (ETY) N:o 1973/92 [4] on muutettu asetuksella (EY) N:o 1404/96 [5] huomattavasti; kun tehdään uusia muutoksia, on suotavaa järjestää asetus uudelleen selkeyden vuoksi, [4] EYVL L 206, 22.7.1992, s. 1. [5] EYVL L 181, 20.7.1996, s. 1. (3) ympäristöalan rahoitusväline Life toteutetaan vaiheittain ja sen toinen vaihe päättyy 31 päivänä joulukuuta 1999, (4) koska Lifella on ollut myönteinen vaikutus yhteisön ympäristöpolitiikan tavoitteiden toteutumiseen ja koska asetuksen (ETY) N:o 1973/92 14 artiklan säännöksissä niin säädetään, on syytä toteuttaa kolmas, viiden vuoden mittainen vaihe, joka päättyy 31 päivänä joulukuuta 2004, (5) Life-rahoitusvälinettä on vahvistettava erityisenä rahoitusvälineenä, joka täydentää yhteisön muita välineitä, rajoittamatta kuitenkaan Life-toimien soveltamisalaa yhteisön muiden rahoitusvälineiden ulkopuolelle jäävään alaan, (6) on syytä parantaa Lifen soveltamista koskevien menettelyjen, yleisölle tiedottamista ja tietojen jakamista koskevien menettelyjen sekä mahdollisten tuensaajien välistä yhteistyöhön koskevien menettelyjen tehokkuutta, avoimuutta ja menetelmiä määrittelemällä selkeästi ne kolme osaa, joista rahoitusväline muodostuu, (7) Life-Ympäristö-rahoitusvälineen tavoitteena on ympäristönäkökohtien sisällyttäminen maankäytön kehittämiseen ja suunnitteluun, millä pyritään pääasiassa kohti taajama-alueiden kestävää kehitystä yhteistoiminnassa Urban-aloitteen yhteydessä toteutettavien kokeiluhankkeiden kanssa, (8) Lifesta toisen vaiheen aikana saadut kokemukset ovat osoittaneet, että on tarpeen keskittää voimia määrittelemällä tarkemmin ne toiminnan alueet, joille voidaan myöntää yhteisön rahoitustukea, yksinkertaistamalla hallintoa ja parantamalla tietojen levittämistä saavutetuista tuloksista, saaduista kokemuksista ja niiden pitkän aikavälin vaikutuksista, jotta näiden tulosten levittämistä voitaisiin edistää, (9) yhteisön ympäristöpolitiikan kehittämisessä on otettava huomioon yksittäisillä Life-toimilla saavutetut tulokset ja saadut kokemukset, (10) mahdollisten valmistelevien hankkeiden olisi kohdistuttava ympäristöalaan liittyvien yhteisön politiikkojen kehittämiseen ja myöhemmin innovatiivisiin toimiin tällä alalla, (11) rahoitustukea, ja erityisesti Life-Ympäristö-rahoitusvälineen tukea saaviksi valitut hankkeet voivat myötävaikuttaa kestävän kehityksen huomioon ottaviin sosiaalis-taloudellisiin toimiin ja edistää näin työpaikkojen luomista, (12) Välimeren maiden tai Itämeren rannikon kolmansien maiden osalta, jotka eivät ole hakeneet Euroopan unionin jäsenyyttä, on tarpeen toteuttaa avustushankkeita ympäristöalan hallinnollisten rakenteiden luomiseksi, (13) yhteisön ja sen jäsenvaltioiden ja tiettyjen Euroopan unionin jäsenyyttä hakeneiden Keski- ja Itä-Euroopan maiden välillä tehdyissä Eurooppa-sopimuksissa määrätään näiden valtioiden osallistumisesta yhteisön ohjelmiin erityisesti ympäristöalalla, (14) vaikka edellä mainittujen Keski- ja Itä-Euroopan maiden olisi itse vastattava osallistumisestaan aiheutuvista kustannuksista, yhteisö voi tarvittaessa erityistapauksissa ja Euroopan yhteisöjen yleiseen talousarvioon sovellettavien sääntöjen sekä asiaankuuluvien assosiaatiosopimusten mukaisesti päättää asianomaisen maan kansallista osuutta täydentävästä panoksesta, (15) myös muut Euroopan unionin jäsenyyttä hakeneet valtiot voivat osallistua rahoitusvälineen toimintaan samoilla ehdoilla kuin Euroopan unionin jäsenyyttä hakeneet Keski- ja Itä-Euroopan maat siitä lähtien, kun ne osallistuvat rahoitusvälineen rahoitukseen, (16) kolmansista maista saadut varat ovat määrärahoja, jotka varataan ennakolta kyseiselle välineelle ja jotka viedään sellaisinaan vastaavaan budjettikohtaan, (17) on tarpeen vahvistaa valintamekanismit, joiden avulla yhteisön rahoitusosuutta voidaan mukauttaa tuettavan hankkeen ominaispiirteiden mukaisesti, ja määritellä yhteisön ympäristöpolitiikan eri osa-alueiden painopistealueet, (18) on syytä vahvistaa tehokkaat seuranta-, valvonta- ja arviointimenetelmät ja menetelmät hankkeiden tulosten hyödyntämismenetelmät yhteisöpolitiikoissa sekä varmistaa, että mahdollisille edunsaajille sekä yleisölle annetaan riittävästi tietoa, (19) on tarpeen säätää komiteasta, joka avustaa komissiota tämän asetuksen täytäntöönpanossa, ja (20) on tarpeen säätää siitä, että Euroopan parlamentti ja neuvosto tarkastelevat Life-rahoitusvälineen jatkamista kolmannen vaiheen jälkeen komission ehdotuksen pohjalta, OVAT ANTANEET TÄMÄN ASETUKSEN: 1 artikla Yleistavoite Perustetaan ympäristöalaa koskeva rahoitusväline, jäljempänä Life-tuki. Life-tuen yleistavoite on edistää kestävää kehitystä yhteisössä ja edesauttaa yhteisön ympäristöpolitiikan kehittämistä erityisesti ympäristöasioiden sisällyttämiseksi muihin politiikan osa-alueisiin sekä ympäristölainsäädännön täytäntöönpanemiseksi ja ajantasaistamiseksi. 2 artikla Temaattiset osa-alueet ja yleiset edellytykset Life-tuki koostuu kolmesta temaattisesta osa-alueesta, jotka ovat Life-Luonto, Life-Ympäristö ja Life-Kolmannet maat. Life-tuella rahoitettavien hankkeiden on täytettävä seuraavat yleiset edellytykset: a) toimien on oltava yhteisön edun mukaisia siten, että niillä edistetään merkittävästi 1 artiklassa määriteltyä yleistavoitetta, b) toimien toteuttajien on oltava teknisesti ja taloudellisesti luotettavia, c) toimien on oltava teknisesti, hallinnollisesti (ajoitus ja talousarvio) ja kustannustehokkuudeltaan toteuttamiskelpoisia, Etusija voidaan antaa hankkeille, jotka perustuvat monikansalliseen lähestymistapaan, ja erityisesti hankkeille, joilla voidaan edistää rajatylittävää, maidenvälistä ja alueellista yhteistyötä. 3 artikla Life-Luonto 1. Life-Luonto-rahoitusvälineen erityistavoitteena on edistää luonnonvaraisten lintujen suojelusta 2 päivänä huhtikuuta 1979 annetun neuvoston direktiivin 79/409/ETY [6] ja luontotyyppien ja luonnonvaraisen eläimistön ja kasviston suojelusta 21 päivänä toukokuuta 1992 annetun direktiivin 92/43/ETY [7] täytäntöönpanoa sekä erityisesti Natura 2000-verkoston muodostamista. [6] EYVL L 103, 25.4.1979, s. 1, sellaisena kuin se on viimeksi muutettuna direktiivillä 97/49/EY, EYVL L 223, 13.8.1997, s. 9. [7] EYVL L 206, 22.7.1992, s. 7, sellaisena kuin se on viimeksi muutettuna direktiivillä 97/62/EY, EYVL L 305, 8.11.1997, s. 42. 2. Toiminnan alat, joille voidaan myöntää Life-Ympäristö-tukea: a) luonnonsuojeluhankkeet, jotka on suunnattu 1 kohdan vahvistetun tavoitteen saavuttamiseen ja jotka edistävät luontotyyppien ja luonnonvaraisten lajien suotuisan suojelun tason säilyttämistä tai ennallistamista direktiivin 92/43/ETY mukaisesti, b) liitännäistoimenpiteet, jotka ovat tarpeen: i. sellaisten hankkeiden valmistelemiseksi, joiden toteuttamiseen osallistuu useita valtioita ("aloitustoimet"), ii. eri hankkeista saatujen kokemusten vaihtamiseksi hankkeiden välillä ("yhteistyötoimet"), iii. hankkeiden seuraamiseksi ja arvioimiseksi sekä niistä saatuja tuloksia koskevien tietojen levittämiseksi, mukaan lukien Life-rahoitusvälineen aikaisempien vaiheiden aikana päätetyt hankkeet ("avustustoimet"). 3. Rahoitustuki myönnetään hankkeiden yhteisrahoituksen muodossa. Rahoitustuen määrä voi olla enintään: a) 50 prosenttia luonnonsuojeluhankkeiden osalta, 100 prosenttia liitännäistoimien osalta. b) Poikkeustapauksissa voidaan tämän kohdan ensimmäisessä kappaleessa säädettyä määrää korottaa 75 prosenttiin sellaisten hankkeiden osalta, jotka suunnataan direktiivissä 92/43/ETY tarkoitettujen ensisijaisten luontotyyppien tai ensisijaisten lajien suojeluun taikka sellaisten direktiivissä 79/409/ETY tarkoitettujen lintujen suojeluun, jotka ovat vaarassa kuolla sukupuuttoon. 4. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hankkeet koskevat useampaa kuin yhtä jäsenvaltiota, ehdotuksen toimittaa se jäsenvaltio, jossa hankkeen yhteensovittamisesta vastaava viranomainen tai toimielin sijaitsee. Ehdotukset on toimitettava komissiolle vuosittain 31 päivään lokakuuta mennessä. Komissio päättää hakemuksista 7 kohdan mukaisesti seuraavan vuoden huhtikuun 30 päivään mennessä. 5. Hakemukset, jotka täyttävät 2 artiklan ensimmäisessä ja toisessa kohdassa vahvistetut yleiset edellytykset ja seuraavat erityiset edellytykset, otetaan huomioon myönnettäessä Life-Luonto-tukea: a) Jäsenvaltioiden Euroopassa olevilla alueilla toteutettavat jäsenvaltioiden hankkeet, jotka koskevat: i. jonkin jäsenvaltion direktiivin 92/43/ETY 4 artiklan nojalla ehdottamia alueita, tai ii. direktiivin 79/409/ETY 4 artiklan nojalla luokiteltuja alueita, tai iii. direktiivin 92/43/ETY liitteissä II tai IV tai direktiivin 79/409/ETY liitteessä I mainittuja lajeja, b) Jäljempänä 6 artiklan soveltamisalaan kuuluvissa Euroopan unionin jäsenyyttä hakeneissa valtioissa toteutettavat toimet, jotka koskevat kansainvälisesti merkittävää aluetta, jolla esiintyy: i. direktiivin 92/43/ETY liitteessä I mainittu luontotyyppi tai liitteessä II mainittu laji, tai ii. direktiivin 79/409/ETY liitteessä I mainittu lintulaji tai Euroopan unionin alueella esiintyvä muuttolintulaji, tai iii. luontotyyppi tai eläinlaji, jota ei esiinny Euroopa unionin alueella mutta joka mainitaan Bernin yleissopimuksen päätöslauselmissa sellaisena lajina, joka edellyttää erityisiä suojelutoimia. 6. Komissio toimittaa jäsenvaltioille yhteenvedon vastaanotetuista hakemuksista. Pyynnöstä komissio toimittaa alkuperäiset asiakirjat jäsenvaltioiden käyttöön tarkastelua varten. 7. Hankkeet, jotka otetaan huomioon myönnettäessä Life-Luonto-tukea, käsitellään direktiivin 92/43/ETY 21 artiklassa säädetyn menettelyn mukaisesti. Hyväksyttyjen hankkeiden osalta komissio tekee jäsenvaltioille osoitetun puitepäätöksen, joka koskee hyväksyttyjä ehdotuksia, sekä edunsaajille osoitettuja yksittäisiä päätöksiä, jotka koskevat rahoitustuen määrää, rahoitusta ja valvontaa koskevia sääntöjä sekä tukea saaneeseen hankkeeseen liittyviä erityisiä teknisiä ehtoja. 8. Komission aloitteesta 2 kohdan b alakohdan nojalla rahoitettavista liitännäistoimenpiteistä julkaistaan kiinnostuksenilmaisupyyntö Euroopan yhteisöjen virallisessa lehdessä, jossa tarkennetaan erityiset edellytykset, jotka toimien on täytettävä. 4 artikla Life-Ympäristö 1. Life-Ympäristö-rahoitusvälineen erityisenä tavoitteena on edistää: a) sellaisten innovatiivisten tekniikoiden ja menetelmien kehittämistä, joilla voidaan: - sisällyttää ympäristöä ja kestävää kehitystä koskevat näkökohdat maankäytön kehittämiseen ja suunnitteluun ensisijaisesti taajama-alueilla, - minimoida ennalta ehkäisevän lähestymistavan avulla teollisuustuotannon toimintojen ympäristöväikutuksia, - ehkäistä kaikenlaisen jätteen syntymistä, käyttää uudelleen ja kierrättää kaikenlaista jätettä sekä edistää jätevirtojen järkevää hallintaa, - edistää tuotteiden ympäristövaikutusten vähentämistä yhtenäisen lähestymistavan avulla tuotannon, jakelun, kulutuksen ja jätteiden käsittelyn tasolla, ympäristöä säästävien tuotteiden kehittäminen mukaan luettuna; b) yhteisön ympäristöpolitiikan kehittämistä uusilla toimilla tällä alalla . 2. Toiminnan alat, joille voidaan myöntää Life-Ympäristö-tukea: a) esittelytoimet, jotka on suunnattu 1 kohdan a alakohdassa vahvistetun tavoitteen saavuttamiseen, b) valmistelevat toimet, jotka on suunnattu 1 kohdan b alakohdassa vahvistetun tavoitteen saavuttamiseen, c) liitännäistoimenpiteet, jotka ovat tarpeen tämän vaiheen sekä kahden edellisen vaiheen aikana toteutettujen toimien arviointia, seurantaa ja edistämistä varten, kokemusten vaihtamiseksi hankkeista sekä saatuihin kokemuksiin ja saavutettuihin tuloksiin liittyvien tietojen levittämiseksi ja siirtämiseksi. 3. Rahoitustuki myönnetään hankkeiden yhteisrahoituksen muodossa. Yhteisön rahoitustuki on enintään 50 prosenttia tukikelpoisista kustannuksista. Tuki on kuitenkin enintään 30 prosenttia sellaisten hankkeiden tukikelpoisista kustannuksista, joiden oletetaan tuottavan huomattavasti tuloa. Tällaisessa tapauksessa edunsaajan antaman rahoitusosuuden on oltava vähintään yhtä suuri kuin yhteisön tuki. Liitännäistoimenpiteiden osalta yhteisön rahoitustuki on enintään 100 prosenttia näiden toimien kustannuksista. 4. Esittelytoimien osalta komissio laatii 11 artiklassa tarkoitetun komitean lausunnon mukaisesti suuntaviivat, jotka julkaistaan Euroopan yhteisöjen virallisessa lehdessä. Suuntaviivojen on edistettävä esittelytoimien ja yhteisön ympäristöpolitiikan periaatteiden yhteisvaikutusta, kun tavoitteena on kestävän kehityksen edistäminen. 5. Jäsenvaltioiden on toimitettava komissiolle ehdotukset 2 kohdan a alakohdan nojalla rahoitettaviksi hankkeiksi. Jos hankkeet koskevat useampaa kuin yhtä jäsenvaltiota, ehdotuksen toimittaa se jäsenvaltio, jossa yhteensovittamisesta vastaava viranomainen tai toimielin sijaitsee. Ehdotukset on toimitettava komissiolle vuosittain 31 päivään lokakuuta mennessä. Komissio tekee hakemuksista päätöksen 10 kohdan mukaisesti heinäkuun 31 päivään mennessä. 6. Edellä olevan 2 kohdan a alakohdan nojalla esitetyt hakemukset, jotka täyttävät 2 artiklan toisessa ja kolmannessa kohdassa vahvistetut yleiset edellytykset ja seuraavat erityiset edellytykset: a) toimien on tarjottava ratkaisuja johonkin yhteisössä hyvin usein ilmenevään tai joitakin jäsenvaltioita suuresti haittaavaan ongelmaan, b) toimien on oltava teknisesti tai sovellettavan menetelmän osalta innovatiivisia, c) toimien on oltava esimerkillisiä ja nykytilanteeseen verrattuna edistyksellisiä, d) toimien on kannustettava ympäristönsuojelulle suotuisten menettelyjen ja teknologioiden levittämistä ja mahdollisimman laajaa soveltamista, e) toimilla on pyrittävä kehittämään ja siirtämään sellaista osaamista, jota voidaan käyttää samanlaisissa tai samankaltaisissa tilanteissa, f) toimien on edistettävä ympäristöalan yhteistyötä, ja g) toimien on edistettävä kestävän kehityksen huomioon ottavia sosiaalis-taloudellisia toimia, muun muassa tukemalla välittömästi tai välillisesti työpaikkojen luomista. 7. Seuraaviin toimiin liittyvät kustannukset eivät ole tukikelpoisia: a) maanostot, b) tutkimukset, jotka eivät suoranaisesti liity rahoitettujen toimien tavoitteisiin, c) raskaisiin infrastruktuureihin tehtävät investoinnit tai investoinnit, jotka ovat luonteeltaan rakenteellisia mutta eivät innovatiivisia, mukaan luettuna teollisuusmittakaavassa jo vakiintuneet toimet, d) tutkimusta ja teknologista kehittämistä koskevat toimet. 8. Komission aloitteesta 2 kohdan b ja c alakohdan nojalla rahoitettavista valmistelevista hankkeista ja liitännäistoimenpiteistä julkaistaan kiinnostuksenilmaisupyyntö Euroopan yhteisöjen virallisessa lehdessä, jossa tarkennetaan erityiset edellytykset, jotka toimien on täytettävä. Ennen valmistelevia hankkeita koskevien kiinnostuksenilmaisupyyntöjen julkaisemista niistä pyydetään lausunto 11 artiklalla perustetulta komitealta. 9. Komissio toimittaa jäsenvaltioille yhteenvedon tämän artiklan 2 kohdan a ja b alakohdan nojalla vastaanottamiensa hakemusten pääkohdista ja sisällöstä. Pyynnöstä komissio toimittaa alkuperäiset asiakirjat jäsenvaltioiden käyttöön tarkastelua varten. 10. Hankkeet, jotka otetaan huomioon myönnettäessä rahoitustukea, käsitellään tämän asetuksen 11 artiklassa säädetyn menettelyn mukaisesti. 11. Hyväksyttyjen hankkeiden osalta komissio tekee jäsenvaltioille osoitetun puitepäätöksen, joka koskee hyväksyttyjä ehdotuksia, sekä edunsaajille osoitettuja yksittäisiä päätöksiä, jotka koskevat rahoitustuen määrää, rahoitusta ja valvontaa koskevia sääntöjä sekä tukea saaneeseen hankkeeseen liittyviä erityisiä teknisiä ehtoja. 5 artikla Life-Kolmannet maat 1. Life-Kolmannet maat -rahoitusvälineen erityisenä tavoitteena on edistää tarvittavien hallintorakenteiden luomista ympäristöalalla sekä ympäristöpolitiikan ja ympäristöpoliittisten toimintaohjelmien kehittämiseksi Välimeren tai Itämeren rannikon kolmansille maille sekä niille Euroopan unionin jäsenyyttä hakeneille valtioille, joihin sovelletaan 6 artiklan säännöksiä. 2. Toiminnan alat, joille voidaan myöntää Life-Kolmannet maat -tukea: a) teknisen avun hankkeet, jotka on suunnattu 1 kohdassa vahvistetun tavoitteen saavuttamiseen, b) liitännäistoimenpiteet, jotka ovat tarpeen tämän vaiheen sekä kahden edellisen vaiheen aikana toteutettujen toimien arviointia, seurantaa ja edistämistä varten, kokemusten vaihtamiseksi hankkeista sekä saatuihin kokemuksiin ja saavutettuihin tuloksiin liittyvien tietojen levittämiseksi. 3. Rahoitustuki myönnetään hankkeiden yhteisrahoituksen muodossa. Yhteisön rahoitustuki on enintään 70 prosenttia 2 kohdan a alakohdassa tarkoitettujen toimien kustannuksista ja enintään 100 prosenttia 2 kohdan b alakohdassa tarkoitettujen toimien kustannuksista. 4. Kyseisten kolmansien maiden viranomaiset toimittavat komissiolle ehdotukset tämän artiklan 2 kohdan a alakohdan nojalla rahoitettaviksi toimiksi. Jos toimet koskevat useampaa kuin yhtä kolmatta maata, ehdotuksen toimittaa se maa, jossa toimen yhteensovittamisesta vastaava viranomainen tai kyseisen maantieteellisen alueen ympäristönsuojelun hyväksi toimiva kansainvälinen järjestö sijaitsee. Ehdotukset on toimitettava komissiolle vuosittain 31 päivään lokakuuta mennessä. Komissio tekee hakemuksista päätöksen tämän artiklan 7 kohdan mukaisesti heinäkuun 31 päivään mennessä. 5. Hakemukset, jotka täyttävät 2 artiklan toisessa ja kolmannessa kohdassa vahvistetut yleiset edellytykset ja seuraavat erityiset edellytykset, otetaan huomioon myönnettäessä Life-Kolmannet maat -tukea; a) toimien on oltava Euroopan yhteisön edun mukaisia, erityisesti siltä osin kuin on kyse yhteisön osallistumisesta alueellisten ja kansainvälisten suuntausten ja sopimusten täytäntöönpanoon, b) toimien on edistettävä kestävää kehitystä tukevan toimintatavan noudattamista, kansainvälisellä, kansallisella tai alueellisella tasolla, c) toimien on tarjottava ratkaisuja kyseisellä alueella ja sektorilla esiintyviin merkittäviin ympäristöongelmiin, Etusijalle asetetaan hankkeet, joilla voidaan edistää rajatylittävää, maidenvälistä tai alueellista yhteistyötä. 6. Komissio toimittaa jäsenvaltioille yhteenvedon kolmansien maiden toimittamien hakemusten pääkohdista ja sisällöstä. Pyynnöstä komissio toimittaa alkuperäiset asiakirjat jäsenvaltioiden käyttöön tarkastelua varten. 7. Hankkeet, jotka otetaan huomioon myönnettäessä rahoitustukea, käsitellään tämän asetuksen 11 artiklan mukaisesti. Komissio tekee päätöksen hyväksyttyjä hankkeita koskevasta luettelosta. 8. Komissio ja edunsaajat tekevät hyväksyttyjä toimia koskevan sopimuksen, jossa vahvistetaan rahoitustuen määrä, rahoitusta ja valvontaa koskevat säännöt sekä kaikki hyväksyttyä tointa koskevat erityiset tekniset ehdot. Luettelo hyväksytyistä ehdotuksista toimitetaan jäsenvaltioille. 9. Komission aloitteesta tämän artiklan 2 kohdan b alakohdan nojalla rahoittavista liitännäistoimenpiteistä julkaistaan kiinnostuksenilmaisupyyntö Euroopan yhteisöjen virallisessa lehdessä, jossa tarkennetaan erityiset edellytykset, jotka toimien on täytettävä. 6 artikla Euroopan unionin jäsenyyttä hakeneiden valtioiden osallistuminen 1. Euroopan unionin jäsenyyttä hakeneet Keski- ja Itä-Euroopan maat voivat osallistua Life-rahoitusvälineeseen näiden maiden kanssa tehdyissä assosiaatiosopimuksissa vahvistettujen edellytysten mukaisesti ja kyseessä olevia maita koskevan toimivaltaisen assosiaationeuvoston tekemän päätöksen säännösten mukaisesti. 2. Kyseessä olevan maan kansalliset viranomaiset toimittavat komissiolle ehdotukset Life-Luonto-rahoitusvälineestä ja Life-Ympäristö-rahoitusvälineestä rahoitettaviksi toimiksi 3 artiklan 4 kohdassa ja 4 artiklan 5 kohdassa säädettyihin määräaikoihin mennessä. Jos toimet koskevat useampaa kuin yhtä maata, ehdotukset toimittaa se maa, jossa toimen yhteensovittamisesta vastaava viranomainen tai järjestö sijaitsee. 3. Hakemukset, jotka täyttävät 2 artiklan 2 kohdassa vahvistetut yleiset edellytykset ja 3 artiklan 5 kohdan b alakohdassa ja 4 artiklan 6 ja 7 kohdassa mainitut erityiset edellytykset, otetaan huomioon myönnettäessä yhteisön rahoitustukea. 4. Komissio toimittaa jäsenvaltioille yhteenvedon kyseisten maiden toimittamien hakemusten pääkohdista ja sisällöstä. Pyynnöstä komissio toimittaa alkuperäiset asiakirjat jäsenvaltioiden käyttöön tarkastelua varten. 5. Hankkeet, jotka otetaan huomioon myönnettäessä Life-rahoitustukea, käsitellään joko direktiivin 92/43/ETY 21 artiklassa tai tämän asetuksen 11 artiklassa säädetyn menettelyn mukaisesti, ehdotetun toimen tyypistä riippuen. 6. Hyväksytyistä toimista tehdään edunsaajien kanssa sopimus tai yleissopimus, jossa määritellään rahoitustuen määrä, rahoitusta ja valvontaa koskevat säännöt sekä kaikki hyväksyttyyn toimeen liittyvät erityiset tekniset ehdot. Luettelo hyväksytyistä ehdotuksista toimitetaan jäsenvaltioille. 7. Kun Euroopan unionin jäsenyyttä hakeneille valtioille on vahvistettu 1 kappaleessa tarkoitetut edellytykset ja säännökset, kyseiset maat voivat osallistua Life-rahoitusvälineeseen 2 ja 6 kohdan säännösten mukaisesti. 7a. Edellä 1 ja 7 kohdassa tarkoitettujen maiden yhteisrahoituksena tälle välineelle osoittamien määrärahojen vuotuinen erittely julkaistaan yleisen talousarvion pääluokan III B osan liitteessä IV. 7 artikla Taloudellisten välineiden johdonmukainen käyttö 1. Toimet, joita tuetaan rakennerahastoista tai muista yhteisön talousarvioon rahoitusvälineistä, eivät voi saada tässä asetuksessa säädettyä taloudellista tukea, sanotun kuitenkaan rajoittamatta edellä 6 artiklassa säädettyjä Euroopan unionin jäsenyyttä hakeneita valtioita koskevia edellytyksiä. 2. Komissio huolehtii siitä, että tämän asetuksen perusteella myönnetty rahoitus ja rakennerahastojen, tutkimusohjelmien, teknologian kehittämis- ja esittelyhankkeiden tai muiden yhteisön rahoitusvälineiden kautta myönnetty rahoitus ovat keskenään johdonmukaisia. 8 artikla Kolmannen vaiheen kesto ja määrärahat 1. Life toteutetaan vaiheittain. Kolmas vaihe alkaa 1 päivänä tammikuuta 2000 ja päättyy 31 päivänä joulukuuta 2004. 2. Tässä asetuksessa säädettyihin toimiin sidotut määrärahat, mukaan luettuna 3 artiklan 2 kohdan b alakohdassa, 4 artiklan 2 kohdan c alakohdassa ja 5 artiklan 2 kohdan b alakohdassa tarkoitetut liitännäistoimet, sisällytetään Euroopan yhteisöjen yleisen talousarvion vuosittaisiin määrärahoihin. Budjettivallan käyttäjä määrittää kutakin varainhoitovuotta varten käytettävissä olevat määrärahat rahoitusnäkymien mukaisesti. 3. Kullekin toiminnan alalle voidaan myöntää seuraavat prosentuaaliset osuudet: a) 47 prosenttia 3 artiklassa tarkoitetuille toimille, b) 47 prosenttia 4 artiklassa tarkoitetuille toimille, c) 6 prosenttia 5 artiklassa tarkoitetuille toimille. Liitännäistoimiin voidaan käyttää enintään 5 prosenttia käytettävissä olevista määrärahoista. 9 artikla Hankkeiden seuranta 1. Rahoituksen saajan on toimitettava komissiolle kertomuksia Life-rahoitustukea saaneiden hankkeiden teknisestä ja taloudellisesta etenemisestä. Loppukertomus on samoin toimitettava komissiolle kolmen kuukauden kuluessa hankkeen päättymisestä. Komissio päättää kertomusten muodosta ja sisällöstä. Kertomuksien on perustuttava fyysisiin ja taloudellisiin osoittimiin, jotka on määritelty hankkeiden hyväksymisestä tehdyssä komission päätöksessä tai edunsaajien kanssa tehdyssä sopimuksessa tai yleissopimuksessa. Osoittimet on laadittu siten, että niillä voidaan kuvata toimen edistymistä ja siinä ilmenneitä mahdollisia ongelmia sekä määräajassa toteutettavia tavoitteita. 2. Komission virkamiehet ja muut työntekijät voivat tarkastaa paikalla ja erityisesti pistokokein hankkeita, joita on rahoitettu Life-tuella, sanotun kuitenkaan rajoittamatta tilintarkastustuomioistuimen yhdessä kansallisten toimivaltaisten viranomaisten kanssa harjoittamaa perustamissopimuksen 248 artiklan mukaista tarkastusta ja muuta 279 artiklan c alakohdan mukaista valvontaa. Ennen paikalla suoritettavaa tarkastusta komissio ilmoittaa tästä kyseiselle edunsaajalla lukuun ottamatta tilanteita, jolloin on syytä epäillä petosta ja/tai väärinkäyttöä. 3. Rahoitustuen saajan on pidettävä komission saatavilla kaikki asiakirjat toimiin liittyvistä menoista viiden vuoden ajan alkaen toimia koskevan viimeisen maksun suorittamisesta. 4. Edellä 1 ja 2 kohdassa tarkoitettujen tarkastusten ja seurantakertomusten perusteella komissio mukauttaa tarvittaessa alun perin myönnetyn rahoitustuen määrää, ehtoja tai maksuaikataulua. 5. Komissio toteuttaa kaikki muut tarvittavat toimenpiteet sen tarkistamiseksi, että rahoitustukea saaneet hankkeet toteutetaan asianmukaisesti ja tämän asetuksen säännöksiä noudattaen. 10 artikla Yhteisön taloudellisten etujen suojelu 1. Komissio voi lykätä jollekin hankkeelle myönnetyn rahoitustuen suorittamista, vähentää tuen määrää tai periä sen takaisin, jos se havaitsee väärinkäytöksiä, tämän asetuksen, yksittäisten päätösten tai kyseessä olevan rahoitustuen myöntämistä koskevan sopimuksen säännösten noudattamatta jättäminen mukaan lukien, tai jos ilmenee, että hanketta on komission hyväksyntää pyytämättä muutettu huomattavalla tavalla, joka on ristiriidassa hankkeen luonteen tai täytäntöönpanoehtojen kanssa. 2. Jos määräaikoja ei noudateta tai jos jonkin hankkeen toteuttaminen ei edellytä kuin osaa myönnetystä taloudellisesta avustuksesta, komissio pyytää edunsaajaa esittämään komissiolle selvityksen asiasta tietyn määräajan kuluessa. Jos tämä ei pysty esittämään hyväksyttävää perustelua, komissio voi peruuttaa taloudellisen avustuksen loppuosan ja vaatia jo maksettujen erien palauttamista. 3. Kaikki perusteettomasti maksetut erät on palautettava komissiolle. Jos eriä ei palauteta kohtuullisessa ajassa, niihin voidaan lisätä viivästyskorko. Komissio päättää tämän kohdan soveltamista koskevista yksityiskohtaisista säännöistä. 11 artikla Komitea 1. Life-Ympäristö- ja Life-Kolmannet maat -rahoitusvälineiden hallinnoinnissa komissiota avustaa komitea, joka muodostuu jäsenvaltioiden edustajista ja jonka puheenjohtajana toimii komission edustaja. 2. Komission edustaja tekee komitealle ehdotuksen tarvittavista toimenpiteistä. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan enemmistöllä, josta määrätään perustamissopimuksen 205 artiklan 2 kohdassa niiden päätösten hyväksymisen edellytykseksi, jotka neuvosto tekee komission ehdotuksesta. Komitean äänestäessä siihen kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen. Komissio vahvistaa suunnitellut toimenpiteet, jos ne ovat komitean lausunnon mukaiset. Jos suunnitellut toimenpiteet eivät ole komitean lausunnon mukaisia tai lausuntoa ei ole annettu, komissio tekee viipymättä neuvostolle ehdotuksen tarvittavista toimenpiteistä. Neuvosto säätää asiasta määräenemmistöllä. Jos neuvosto ei ratkaise asiaa kuukauden kuluessa siitä, kun asia on tullut vireille neuvostossa, komissio vahvistaa ehdotetut toimenpiteet. 12 artikla Life-rahoitusvälineen kolmannen vaiheen arviointi sekä toiminnan jatkaminen 1. Komissio antaa 31 päivään joulukuuta 2003 mennessä Euroopan parlamentille ja neuvostolle kertomuksen tämän asetuksen täytäntöönpanosta, sen vaikutuksista yhteisön ympäristöpolitiikan kehitykseen ja määrärahojen käytöstä ja tekee tarvittaessa ehdotukset mahdollisista muutoksista toiminnan jatkamiseksi kolmannen vaiheen jälkeen. 2. Euroopan parlamentti ja neuvosto päättävät perustamissopimuksen mukaisesti neljännen vaiheen täytäntöönpanosta 1 päivästä tammikuuta 2005 alkaen. 13 artikla Asetuksen (ETY) N:o 1973/92 kumoaminen 1. Kumotaan asetus (ETY) N:o 1973/92, sanotun kuitenkaan rajoittamatta mainitun asetuksen nojalla myönnettävästä rahoitustuesta tehtyjen päätösten tai sopimusten soveltamista. 2. Viittauksia kumottuun asetukseen pidetään viittauksina tähän asetukseen; viittauksia koskeva vastaavuustaulukko esitetään liitteessä. 14 artikla Voimaantulo Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä, Euroopan parlamentin puolesta Neuvoston puolesta Puheenjohtaja Puheenjohtaja LIITE VASTAAVUUSTAULUKKO Asetus (ETY) N:o 1973/92 // Nykyinen asetus 1 artikla // 1 artikla 2 artiklan 1 kohdan a alakohta // 3 artiklan 1 kohta ja 2 artiklan a kohta 2 artiklan 1 kohdan b alakohdan i ja ii alakohdat // 4 artiklan 1 kohdan a alakohta ja 2 artiklan a kohta 2 artiklan 1 kohdan b alakohdan iii alakohdan ensimmäinen kohta // 4 artiklan 1 kohdan b alakohta ja 2 artiklan b kohta 2 artiklan 1 kohdan b alakohdan iii alakohdan 1, 2, 3 ja 4 luetelmakohta // - 2 artiklan 2 kohdan a alakohta // 5 artiklan 1 kohta ja 2 artiklan a kohta 2 artiklan 2 kohdan b ja c alakohta // - 2 artiklan 3 kohta // 3 artiklan 2 kohdan b alakohta, 4 artiklan 2 kohdan c alakohta, 5 artiklan 2 kohdan b alakohta 4 artiklan a kohta // 3 artiklan 3 kohdan ensimmäinen kohta, 4 artiklan 3 kohdan ensimmäinen alakohta, 5 artiklan 3 kohta 4 artiklan b kohta // - 5 artikla // 7 artiklan 1 kohta 6 artikla // 7 artiklan 2 kohta 7 artiklan 1 kohdan ensimmäinen alakohta // 8 artiklan 1 kohta 7 artiklan 1 kohdan toinen alakohta // - 7 artiklan 1 kohdan kolmas alakohta // 8 artiklan 2 kohta 7 artiklan 2 kohta // - 7 artiklan 3 kohta // - 8 artiklan 1 kohta // 8 artiklan 3 kohta 8 artiklan 2 kohta // 3 artiklan 3 kohta, 4 artiklan 3 kohta 8 artiklan 3 kohta // 3 artiklan 3 kohdan a alakohta, artiklan 3 kohdan kolmas alakohta, 5 artiklan 3 kohta 9 artiklan 1 kohta // 3 artiklan 4 kohta, 4 artiklan 5 kohta, 4 artiklan 8 kohta 9 artiklan 2 kohta // - 9 artiklan 3 kohta // 5 artiklan 4 kohta 9 artiklan 4 kohta // 3 artiklan 6 kohta , 4 artiklan 9 kohta, 5 artiklan 6 kohta 9 artiklan 5 kohdan 1 kohta // 3 artiklan 7 kohdan ensimmäinen kohta, 4 artiklan 10 kohta, 5 artiklan 7 kohta 9 artiklan 5 kohdan 2 kohdan ensimmäinen luetelmakohta // 3 artiklan 7 kohdan toinen alakohta, 4 artiklan 11 kohta 9 artiklan 5 kohdan 2 kohdan toinen luetelmakohta // 5 artiklan 8 kohta 9 artiklan 6 kohta // 3 artiklan 7 kohdan toinen alakohta, 4 artiklan 11 kohta , 5 artiklan 8 oohta 9 a artiklan 1 kohdan a alakohta // 2 artikla 9 a artiklan 1 kohdan b alakohdan i alakohta // 3 artiklan 5 kohta 9 a artiklan 1 kohdan b alakohdan ii alakohdan 1, 2, 3 ja 4 luetelmakohta // 4 artiklan 6 kohta 9 a artiklan 1 kohdan b alakohdan ii alakohdan 6 luetelmakohta // - 9 a artiklan 1 kohdan b alakohdan iii alakohdan // 4 artiklan 6 kohta // 9 a artiklan 1 kohdan b alakohdan iv luetelmakohta // - 9 a artiklan 1 kohdan c alakohdan 1, 2, 3 ja 4 luetelmakohta // 5 artiklan 5 kohta 9 a artiklan 1 kohdan c alakohdan 5 ja 6 luetelmakohta // 2 artiklan toisen kohdan b ja c alakohta 9 a artiklan 2 kohta // - 9 b artikla // 4 artiklan 7 kohdan b, c ja d alakohta 10 artiklan 1 kohdan ensimmäinen luetelmakohta // 9 artiklan 5 kohta 10 artiklan 1 kohdan toinen ja kolmas luetelmakohta // - 10 artiklan 2 kohta // 9 artiklan 2 kohta 10 artiklan 3 kohta // 9 artiklan 3 kohta 11 artiklan 1 kohta // 10 artiklan 1 kohta 11 artiklan 2 kohta // 10 artiklan 2 kohta 11 artiklan 3 kohta // 10 artiklan 3 kohta 12 artiklan 1 kohta // - 12 artiklan 2 kohta // 9 artiklan 1 kohta 12 artiklan 3 kohta // 9 artiklan 4 kohta 12 artiklan 4 kohta // - 13 artikla // 11 artikla 13 a artikla // 6 artikla 14 artikla // - 15 artikla // - 16 artikla // - 17 artikla // -